title: ليستة د ناس لي حكمو لمغريب
text: لمصطلح ديال لإمبراطورية رّومانية لغربية كيتݣال على لأقاليم رّومانية لي جات ف نّص لغربي ديال لإمبراطورية رّومانية، ؤ كانت ديجا عندها إدارة إمبراطورية ديالتها. لمؤرخين كيستعملو هاد لمصطلح سيرتو من 286 ميلادية فاش تقسمات لإمبراطورية بشكل فيعلي، ؤ ولاو جوج أباطيرا مستاقلين كيحكمو جّيهة شّرقية ؤ جّيهة لغربية ديالها، وخا ف شي فترات كان سّلطة كاترجع ف ليد ديال إمبراطور واحد (بحال كونسطانتينوس لّول). ف هاد لفترة كانو رّومان تخلاو على مناطق كتيرة ف موريطانية طّنجية، ؤ بقاو شادّين مناطق محدودة مابين طانجا ؤ سالا كولونيا. ف 476 طاحت لإمبراطورية رّومانية لغربية، ؤ ف 480 تّقتل آخر إمبراطور ديالها يوليوس نيپوس لي كان موعتاراف بيه بشكل واسع.